पाएं अपने शहर की ताज़ा ख़बरें और फ्री ई-पेपरडाउनलोड करें
मारवाड़ी पाठशाला के पास एक युवक अपनी सगी भांजी को शादी करने को लेकर हाई वोल्टेज ड्रामा किया। भांजी भी मामा से शादी करने को तैयार थी। दोनों में कई महीने से प्रेम-प्रसंग चल रहा था। हालांकि दोनों के परिजन इस शादी का विरोध कर रहे हैं। परिजनों के विरोध के कारण युवक बीच सड़क पर आकर हंगामा करने लगा और अपने कपड़े वगैरह फाड़ कर कहने लगा कि अगर उसकी शादी भांजी से नहीं होगी तो वह मर जाएगा।
मामा को हंगामा करते देख भांजी भी सड़क पर आ गई। युवक की हरकत देख उसके परिजनों ने उसकी पिटाई भी कर दी। लेकिन युवक भांजी से शादी करने को आतुर था। हंगामे की सूचना पाकर कोतवाली और जोगसर पुलिस मौके पर पहुंची और युवक को काउंसेलिंग के लिए थाना ले गई। लड़की के नाना इस शादी के पक्ष में भी है, जबकि अन्य सारे परिजन विरोध कर रहे हैं। नाना का कहना है कि जिसमें मामा-भांजी खुश रहे, वहीं काम करना चाहिए। इस शादी से उन्हें कोई एतराज नहीं है। लेकिन लड़की मां समेत अन्य परिजनों का कहना है कि सगा मामा से कैसे शादी होगी। परिजनों ने लड़की को कई बार समझाया, लेकिन उसने शादी करने की जिद ठान ली है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn